pythainlp/thai_wikipedia_clean_20230101 huggingface dataset:
มาตีเยอ เดอบูว์ชี (, ; เกิดวันที่ 28 กรกฎาคม ค.ศ. 1985 ที่เมืองเฟรอแต็ง) เป็นนักฟุตบอลชาวฝรั่งเศสเล่นให้กับวาล็องเซียน โดยเล่นในตำแหน่งกองหลังฝั่งขวา
เดอบูว์ชีเคยเล่นให้กับนิวคาสเซิลยูไนเต็ด ก่อนจะย้ายไปอยู่กับอาร์เซนอลในช่วงก่อนเปิดฤดูกาล 2014–15 ด้วยค่าตัว 12 ล้านปอนด์ เดอบูว์ชีมาแทนตำแหน่งของบาการี ซาญา ที่ย้ายไปอยู่กับแมนเชสเตอร์ซิตี โดยที่ก่อนหน้านั้นอาร์เซนอลได้ซื้อตัวอาเลกซิส ซานเชซ จากบาร์เซโลนามาแล้ว
ในนัดที่พบกับแมนเชสเตอร์ซิตี ที่สนามเอมิเรตส์สเตเดียม ซึ่งเสมอกันไป 2-2 เดอบูว์ชีได้รับบาดเจ็บที่หัวเข่า ต้องหยุดพักนาน 3 เดือน เพื่อผ่าตัด ก่อนจะกลับมาเล่นได้อีกครั้งในช่วงปลายปี ค.ศ. 2014 แต่ก็ได้รับบาดเจ็บอีกในช่วงต้นปี ค.ศ. 2015 จากอาการไหล่หลุดเนื่องจากถูก มาร์โก อาเนาโตวิช ผู้เล่นของสโตกซิตี ชนล้มไปชนกับป้ายข้างสนาม ในนัดที่พบกับสโตกซิตี ที่สนามเอมิเรตส์สเตเดียม ที่อาร์เซนอลชนะไป 3-0 ซึ่งเดอบูว์ชีลงเล่นได้เพียง 13 นาที เท่านั้น และคาดว่าต้องใช้เวลารักษานาน 3 เดือน
ในฤดูกาล 2017–18 ด้วยอาการบาดเจ็บยาวนาน กอรปกับต้องตกเป็นตัวสำรอง จึงทำให้ในต้นปี ค.ศ. 2018 เดอบูว์ชีจึงย้ายไปแซ็งเตเตียน ในลีกเอิงแทน
ตัวทำเกม
Mathieu Debuchy
มาตีเยอ ดาบูชี
ทางแยกต่างระดับปฐมพร
ทางแยกต่างระดับปฐมพร  เป็นทางแยกต่างระดับในอำเภอเมืองชุมพร จังหวัดชุมพร โดยเป็นจุดตัดระหว่างถนนเพชรเกษม ทางหลวงแผ่นดินหมายเลข 41 และทางหลวงแผ่นดินหมายเลข 327
คณะวิทยาศาสตร์และเทคโนโลยี มหาวิทยาลัยธรรมศาสตร์
คณะวิทยาศาสตร์และเทคโนโลยี มหาวิทยาลัยธรรมศาสตร์ ก่อตั้งขึ้นเมื่อปี พ.ศ. 2529 ซึ่งเป็นคณะลำดับที่ 9 ของมหาวิทยาลัยธรรมศาสตร์ และเป็นคณะแรกที่จัดตั้งขึ้น ณ ศูนย์รังสิต โดยระยะแรกจัดการเรียนการสอน 5 สาขาวิชา ได้แก่ สาขาวิชาสถิติ สาขาวิชาคณิตศาสตร์ (โดยสาขาวิชาคณิตศาสตร์และสถิติได้รับโอนมาจากคณะศิลปศาสตร์ มหาวิทยาลัยธรรมศาสตร์) สาขาวิชาคอมพิวเตอร์ สาขาวิชาวิทยาศาสตร์สิ่งแวดล้อม สาขาวิชาวิทยาศาสตร์สุขภาพ ต่อมาคณะฯได้ขยายการเรียนการสอนในสาขาวิชา เพิ่มขึ้นเป็นลำดับ ปัจจุบันการจัดการเรียนการสอนมีครบ คือ ปริญญาตรี ปริญญาโท และปริญญาเอก
ตั้งแต่เริ่มก่อจนถึงปัจจุบันคณะวิทยาศาสตร์และเทคโนโลยี มหาวิทยาลัยธรรมศาสตร์ประกอบด้วย 10 สาขาวิชา ดังต่อไปนี้
รองศาสตราจารย์ โรจน์ คุณเอนก ผู้ช่วยอธิการบดีฝ่ายวางแผน มหาวิทยาลัยธรรมศาสตร์ และอาจารย์ประจำสาขาวิชาวิทยาศาสตร์สิ่งแวดล้อม คณะวิทยาศาสตร์และเทคโนโลยี มหาวิทยาลัยธรรมศาสตร์
รองศาสตราจารย์ ดร.สุเพชร จิระขจรกุล รองคณบดีฝ่ายบริหารและการคลัง และอดีตผู้ช่วยคณบดีฝ่ายการนักศึกษาและศิษย์เก่าสัมพันธ์ และอาจารย์ประจำสาขาวิชาเทคโนโลยีเพื่อการพัฒนายั่งยืน คณะวิทยาศาสตร์และเทคโนโลยี มหาวิทยาลัยธรรมศาสตร์
ผู้ช่วยศาสตราจารย์ ดร.นิรมล ศากยวงศ์ ผู้ช่วยคณบดีฝ่ายประชาสัมพันธ์และกิจการพิเศษ และอาจารย์ประจำสาขาวิชาเทคโนโลยีชีวภาพ คณะวิทยาศาสตร์และเทคโนโลยี มหาวิทยาลัยธรรมศาสตร์
วิทยา วสุไกรไพศาล, อั๋น นักแสดง
ปานระพี รพิพันธุ์, เอิ้น ผู้ประกาศข่าวสถานีโทรทัศน์ไทยทีวีสีช่อง 3
พิภู พุ่มแก้ว, ต๊ะ ผู้ประกาศข่าวช่อง 9
ภราดร ปริศนานันทกุล สมาชิกสภาผู้แทนราษฎรจังหวัดอ่างทอง
เอกพงษ์ บุญเซ็น กรรมการผู้จัดการ บริษัท เอมเมอรอล เรียลเอสเตท จำกัด ผู้อำนวยการสถาบันเตรียมราชครู และวิทยากรวิชาคณิตศาสตร์ทั่วประเทศ
มิลิน ดอกเทียน, น้ำหนึ่ง สมาชิกวง BNK48 รุ่นที่ 1
ปุณยวีร์ จึงเจริญ, ออม สมาชิกวง BNK48 รุ่นที่ 2 และกัปตันวง CGM48
ธนภณ เอี่ยมกำชัย, ภณ SUPERBOY จบการศึกษาระดับปริญญาตรี สาขาวิชา สถิติ (ภาคพิเศษ)เดือนคณะ ได้รางวัล Popular Vote ของการประกวดเดือนมหาวิทยาลัย เริ่มเข้าวงการจาก Superboy Project Presented by GSB SB5#2
การเข้าศึกษาต่อ.
การเข้าศึกษาต่อ
การเดินทาง
จังคอย
จังคอย (ยูเครนและ; ;; ) เป็นเมืองทางตอนเหนือของเขตไครเมีย ประเทศยูเครน ตั้งอยู่ห่างจากเมืองซิมเฟโรปอล 93 กม. (58 ไมล์) สถาปนาเป็นเมืองในปี ค.ศ. 1926 เมืองมีโรงงานอุตสาหกรรมหลากหลายประเภท ไม่ว่าจะเป็น รถยนต์ คอนกรีตเสริมเหล็ก ใยสังเคราะห์ เนื้อ และอื่น ๆ และยังมีโรงเรียนอาชีพเฉพาะทางหลายแห่ง
Dzhankoy
Djankoy
เสรีภาพด้านข้อมูลข่าวสาร
Dzhankoi
ฤดูพายุไต้ฝุ่นแปซิฟิก พ.ศ. 2509
ฤดูพายุไต้ฝุ่นแปซิฟิก พ.ศ. 2509 (ค.ศ. 1966) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนมิถุนายนและธันวาคม วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2509
ปีนี้มีดีเปรสชันเขตร้อน 39 ลูกก่อตัวในมหาสมุทรแปซิฟิกตะวันตก
พายุโซนร้อนโลลา.
พายุโซนร้อนโลลาขึ้นถล่มฮ่องกงทำให้มีผู้เสียชีวิตหนึ่งราย
โดแฟ็งแห่งฝรั่งเศส
โดแฟ็งแห่งฝรั่งเศส  หรือ โดแฟ็งแห่งเวียนัว  คืออิสริยยศที่มีไว้สำหรับทายาทผู้มีสิทธิโดยตรง ผู้ซึ่งจะขึ้นครองราชบัลลังก์แห่งฝรั่งเศสในอนาคต ในประวัติศาสตร์มีผู้ดำรงอิสริยยศนี้ในช่วงปี ค.ศ. 1350 - 1791 และช่วงปี ค.ศ. 1824 - 1830 คำว่า "โดแฟ็ง" แปลตรงตัวจากภาษาฝรั่งเศสได้ว่า "ปลาโลมา" ซึ่งอ้างอิงถึงสัตว์ในตราอาร์มประจำอิสริยยศนี้
กีกที่ 8 เคานต์แห่งเวียนัว ผู้มีสัญลักษณ์ปลาโลมาอยู่บนตราอาร์มประจำตัวจึงได้รับชื่อเล่นว่า "เลอโดแฟ็ง" ต่อมายศ "โดแฟ็งแห่งเวียนัว" จึงสืบทอดมายังทายาทในตระกูลของเจ้าชายแห่งอีฟว์โต จนกระทั่งปี ค.ศ. 1349 เมื่อเอิงแบร์ที่ 2 ขายที่ดินซึ่งเป็นแคว้นในระบบมาเนอร์ที่เรียกว่า "แคว้นโดฟีเน" ให้แก่พระเจ้าฟิลิปที่ 6 ในเงื่อนไขที่ว่ารัชทายาทแห่งฝรั่งเศสจะเป็นผู้สืบทอดอิสริยยศ "เลอโดแฟ็ง" ต่อไป ส่วนมเหสีของรัชทายาทจะได้อิสริยยศ "ลาโดฟีน"
เจ้าชายฝรั่งเศสพระองค์แรกที่ทรงถูกเรียกขานว่า "เลอโดแฟ็ง" คือพระเจ้าชาร์ลที่ 5 ซึ่งยศนี้ประมาณเทียบเท่าได้กับยศ "เจ้าชายแห่งเวลส์" ของอังกฤษ, "ดยุกแห่งบรากันซา" ของโปรตุเกส หรือ "เจ้าชายแห่งอัสตูเรียส" ของสเปน ซึ่งพระยศเต็มของโดแฟ็งมีนามว่า "โดยพระคุณแห่งพระเจ้า, โดแฟ็งแห่งเวียนัว, เคานต์แห่งวาล็องตีนัวและดียัว"  ส่วนตราอาร์มประจำตำแหน่งจะเป็นการรวมเอาสัญลักษณ์ปลาโลมา (โดฟีเน) กับสัญลักษณ์ดอกลิลลี (เฟลอร์เดอลี) เข้าด้วยกัน และในบางกรณีอาจจะรวมเอาสัญลักษณ์ของตราอาร์มอื่นเข้าไว้ด้วย เช่น โดแฟ็งฟรานซิส (ค.ศ. 1518 - 1536) ซึ่งเป็นพระโอรสในพระเจ้าฟร็องซัวที่ 1 ทรงปกครองแคว้นเบรอตาญ ขณะทรงพระยศโดแฟ็งจึงมีเอารวมเอาสัญลักษณ์ของแคว้นดังกล่าวมาประดับไว้ในตราอาร์มประจำอิสริยยศโดแฟ็งด้วย หรือในกรณีของพระเจ้าฟร็องซัวที่ 2 ผู้ทรงดำรงตำแหน่งพระมหากษัตริย์แห่งสกอตแลนด์จากการเสกสมรสกับพระราชินีนาถแมรีที่ 1 แห่งสกอตแลนด์ จึงได้มีการนำเอาสัญลักษณ์ตราอาร์มของราชอาณาจักรสกอตแลนด์เข้ามารวมในตราอาร์มของโดแฟ็งแห่งฝรั่งเศส
แต่เดิมแล้วผู้ทรงพระยศโดแฟ็งมีภาระรับผิดชอบปกครองแคว้นโดฟีเน ซึ่งตามกฎหมายเป็นส่วนหนึ่งของจักรวรรดิโรมันอันศักดิ์สิทธิ์ และพระจักรพรรดิทรงพระราชทานอำนาจให้แก่รัชทายาทฝรั่งเศสปกครอง แต่ทรงกำหนดห้ามมิให้รวมเข้ากับฝรั่งเศส เพราะแคว้นโดฟีเนเคยบอบช้ำจากระบอบอนาธิปไตยในช่วงคริสต์ศตวรรษที่ 14 - 15 เนื่องจากในขณะนั้นโดแฟ็งแห่งฝรั่งเศสถูกมองว่าไร้ซึ่งอำนาจและเป็นเพียงแค่ตำแหน่งเล็ก ๆ
ในช่วงที่เจ้าชายหลุยส์ พระโอรสในพระเจ้าชาร์ลที่ 7 ทรงดำรงพระยศโดแฟ็ง หลุยส์ทรงท้าท้ายพระบิดาด้วยการพำนักอยู่ในแคว้นโดฟีเนนานกว่าที่พระบิดาทรงอนุญาต และยังทรงเข้าไปยุ่งเกี่ยวการเมืองในทางที่เป็นประโยชน์ต่อโดฟีเนมากกว่าต่อฝรั่งเศส เช่น การเสกสมรสกับชาร์ล็อตต์แห่งซาวอยเพื่อต่อต้านพระประสงค์ของพระบิดา ซึ่งซาวอยถือว่าเป็นพันธมิตรของโดฟีเนและเจ้าชายหลุยส์มีพระประสงค์ในการกระชับความสัมพันธ์ในการที่จะกำจัดกลุ่มกบฏและกองโจรให้หมดไปจากแคว้นของพระองค์ ต่อมาในปี ค.ศ. 1456 เจ้าชายหลุยส์ทรงถูกบังคับให้เสด็จออกจากแคว้นโดยกองทหารของพระเจ้าชาร์ลที่ 7 ทำให้ทั้งแคว้นตกอยู่ในความสับสนวุ่นวาย แต่ต่อมาเมื่อทรงขึ้นครองราชย์เป็นพระเจ้าหลุยส์ที่ 11 แห่งฝรั่งเศส พระองค์จึงทรงผนวกเอาโดฟีเนรวมเข้ามาอยู่ใต้อำนาจฝรั่งเศสโดยสมบูรณ์
พระอิสริยยศโดแฟ็งจะถูกพระราชทานโดยอัตโนมัติแก่ทายาทผู้มีสิทธิ์โดยตรงในราชบัลลังก์ฝรั่งเศสลำดับถัดไป ซึ่งลำดับดังกล่าวก็ขึ้นอยู่กับเงื่อนไขต่าง ๆ เช่น ลำดับการประสูติ, ลำดับการสืบราชสมบัติของพระราชบิดา-พระราชมารดา หรือการสิ้นพระชนม์ลงของโดแฟ็งพระองค์ก่อนหน้า โดยการพระราชทานยศโดยอัตโนมัตินี้ไม่เหมือนกับการพระราชทานยศเจ้าชายแห่งเวลส์ของอังกฤษ ที่ซึ่งพระมหากษัตริย์อังกฤษจะพระราชทานให้ในรูปของการปูนบำเหน็จอยู่เสมอ ไม่ใช่การได้รับพระยศโดยอัตโนมัติหลังทรงประสูติ
พระราชโอรสในพระมหากษัตริย์แห่งฝรั่งเศสจะดำรงบรรดาศักดิ์ในชั้น "ราชโอรสแห่งฝรั่งเศส"  ในขณะที่พระนัดดาสายพระโอรสของกษัตริย์จะดำรงบรรดาศักดิ์ในชั้น "ราชนัดดาแห่งฝรั่งเศส" ส่วนพระโอรส-ธิดาและพระนัดดาในโดแฟ็งแห่งฝรั่งเศสจะทรงบรรดาศักดิ์ในชั้นที่สูงกว่า ซึ่งจะทรงได้รับการปรณนิบัติเทียบเท่าพระราชโอรส-ธิดาและพระราชนัดดาของพระมหากษัตริย์ฝรั่งเศสตามลำดับ เช่น พระโอรสของโดแฟ็งซึ่งเป็นพระราชนัดดาในองค์กษัตริย์ (พระมหากษัตริย์เป็นพระบิดาของโดแฟ็ง โดแฟ็งเป็นพระบิดาของพระโอรสพระองค์นั้น) จะทรงบรรดาศักดิ์เป็นราชโอรสแห่งฝรั่งเศสเทียบเท่าบรรดาพระปิตุลา (ลุง, อา) พระมาตุจฉา (ป้า, น้า) แม้ในความเป็นจริงแล้วจะต้องทรงบรรดาศักดิ์เพียงแค่พระราชนัดดาก็ตาม ส่วนพระนัดดาของโดแฟ็ง (พระราชปนัดดาในพระมหากษัตริย์) ก็จะทรงบรรดาศักดิ์เป็นราชนัดดาแห่งฝรั่งเศส แม้ในความเป็นจริงแล้วจะต้องทรงบรรดาศักดิ์เพียงแค่พระราชปนัดดาเท่านั้น ในขณะที่พระราชปนัดดาในพระมหากษัตริย์พระองค์อื่น ๆ จะทรงบรรดาศักดิ์เป็นเพียง "เจ้าชายสืบสายพระโลหิต"
อิสริยยศโดแฟ็งแห่งฝรั่งเศสถูกยกเลิกโดยรัฐธรรมนูญฝรั่งเศส ค.ศ. 1791 ซึ่งนิยามฝรั่งเศสให้เป็นประเทศราชาธิปไตยใต้รัฐธรรมนูญ และภายใต้รัฐธรรมนูญใหม่นี้ได้นิยามให้รัชทายาทผู้สืบราชบัลลังก์ฝรั่งเศส (ในขณะนั้นคือ โดแฟ็งหลุยส์-ชาร์ล) เปลี่ยนพระยศไปเป็น "ราชกุมาร"  ส่วนเจ้าชายสืบสายพระโลหิตถูกเปลี่ยนพระยศไปเป็น "เจ้าชายฝรั่งเศส"  การเปลี่ยนแปลงถูกประกาศรับรองโดยสภานิติบัญญัติและมีผลบังคับใช้ในวันที่ 1 ตุลาคม ค.ศ. 1791 ต่อมาเมื่อมีการฟื้นฟูราชวงศ์บูร์บงขึ้น และพระเจ้าหลุยส์ที่ 18 เสด็จขึ้นครองราชย์ พระยศโดแฟ็งก็ถูกนำกลับมาใช้อีกครั้ง อย่างไรก็ดีในช่วงรัชสมัยดังกล่าวกลับไม่มีผู้ได้ดำรงพระยศโดแฟ็งไปจนกระทั่งพระเจ้าหลุยส์ที่ 18 เสด็จสวรรคต ต่อมาด้วยการเสด็จขึ้นครองราชย์ของพระอนุชาในพระเจ้าหลุยส์ที่ 18 ซึ่งก็คือ พระเจ้าชาร์ลที่ 10 พระโอรสของพระเจ้าชาร์ลนามว่า หลุยส์-อ็องตวน ดยุกแห่งอ็องกูแลม ผู้เป็นรัชทายาทโดยตรง จึงได้ทรงพระยศโดแฟ็งโดยอัตโนมัติ
ต่อมาเมื่อพระเจ้าชาร์ลที่ 10 ทรงสละราชสมบัติและพระโอรสของพระองค์ก็ทรงปฏิเสธที่จะขึ้นครองราชย์ ทำให้ราชวงศ์บูร์บงพ้นจากการปกครองฝรั่งเศส ตำแหน่งนี้ก็ถูกล้มเลิกไปอีกครั้ง (รัชทายาทของพระเจ้าหลุยส์-ฟิลิปป์ที่ 1 กษัตริย์แห่งฝรั่งเศสพระองค์ต่อมา ทรงบรรดาศักดิ์เป็น "ราชกุมาร") ในภายหลังพระยศโดแฟ็งยังถูกใช้โดยเชื้อพระวงศ์บูร์บงในสเปนในฐานะผู้อ้างสิทธิในราชบัลลังก์สเปนสายสืบสิทธิโดยนิติธรรมอีกด้วย
สมัชชาแห่งชาติฝรั่งเศส
วงศ์ย่อยอีเห็นลายเสือโคร่ง
วงศ์ย่อยอีเห็นลายเสือโคร่ง เป็นวงศ์ย่อยของสัตว์กินเนื้อขนาดเล็ก ในวงศ์ชะมดและอีเห็น (Viverridae) ใช้ชื่อวิทยาศาสตร์ว่า Hemigalinae
สามารถจำแนกได้ดังนี้
Hemigalinae
คณะพยาบาลศาสตร์ มหาวิทยาลัยธรรมศาสตร์
คณะพยาบาลศาสตร์ มหาวิทยาลัยธรรมศาสตร์ ก่อตั้งขึ้นเมื่อปี พ.ศ. 2539 ได้รับการสถาปนาเป็นคณะลำดับที่ 14 ของมหาวิทยาลัยธรรมศาสตร์ เมื่อวันที่ 28 มิถุนายน พ.ศ. 2539 ในการจัดการศึกษาสาขาวิชาชีพการพยาบาล ของมหาวิทยาลัยธรรมศาสตร์นั้นจัดตั้งเพื่อผลิตพยาบาล ในการให้บริการด้านการดูแลสุขภาพแก่สังคม และเพื่อปฏิบัติงาน โดยเน้นความสำคัญของการดูแลสุขภาพแบบองค์รวม และเป็นแหล่งฝึกปฏิบัติของนักศึกษาพยาบาลทุกหลักสูตร ให้บริการวิชาการแก่ประชาคมธรรมศาสตร์และสังคม และเน้นการทำวิจัยควบคู่กันไปกับการเรียนการสอนและการบริการอย่างสม่ำเสมอและต่อเนื่อง
คณะพยาบาลศาสตร์ มหาวิทยาลัยธรรมศาสตร์ ได้รับการสถาปนาเป็นคณะลำดับที่ 14 ของมหาวิทยาลัยธรรมศาสตร์ เมื่อวันที่ 28 มิถุนายน พ.ศ. 2539 ตามประกาศในราชกิจจานุเบกษา ฉบับกฤษฎีกา เล่มที่ 113 ตอนที่ 24 ก คณะพยาบาลศาสตร์ ได้รับการก่อตั้งตามแผนพัฒนาการศึกษา ระดับอุดมศึกษาระยะที่ 7 (พ.ศ. 2535 - 2539) ในการจัดการศึกษาสาขาวิชาชีพการพยาบาล ของมหาวิทยาลัยธรรมศาสตร์เพื่อผลิตพยาบาลในการให้บริการด้านการดูแลสุขภาพแก่สังคม และเพื่อปฏิบัติงานในโรงพยาบาลธรรมศาสตร์เฉลิมพระเกียรติ โดยได้ตัดโอนบุคลากรที่เกี่ยวข้องกับการศึกษาพยาบาลทั้งหมดรวมทั้งหลักสูตรประกาศนียบัตรผู้ช่วยพยาบาล (หลักสูตร 1 ปี) พ.ศ. 2538 จากคณะแพทยศาสตร์ มหาวิทยาลัยธรรมศาสตร์ ในปีการศึกษา 2539 คณะพยาบาลศาสตร์ ได้เริ่มจัดการเรียนการสอนเป็นปีแรก โดยเปิดสอน 2 หลักสูตร คือ หลักสูตรพยาบาลศาสตรบัณฑิต (พย.บ.) และหลักสูตรประกาศนียบัตรผู้ช่วยพยาบาล (หลักสูตร 1 ปี) ทั้งนี้ได้จัดการเรียนการสอน หลักสูตรประกาศนียบัตรผู้ช่วยพยาบาลเพียง 1 รุ่น สำหรับหลักสูตรพยาบาลศาสตรบัณฑิต ได้มีการปรับปรุงหลักสูตรเป็นบางส่วน 2 ครั้ง ในปี พ.ศ. 2540 และ พ.ศ. 2541 และปรับปรุงหลักสูตรทั้งหลักสูตร ในปี พ.ศ. 2546 เป็นหลักสูตรพยาบาลศาสตรบัณฑิต (ฉบับปรับปรุง พ.ศ. 2547) และเริ่มใช้หลักสูตรนี้ ตั้งแต่ปีการศึกษา 2547 เป็นต้นมาในปีการศึกษา 2548 คณะพยาบาลศาสตร์ได้เปิดสอนหลักสูตรพยาบาลศาสตรมหาบัณฑิต 2 สาขาวิชาได้แก่ สาขาการพยาบาลสุขภาพจิตและจิตเวช และสาขาการพยาบาลเวชปฏิบัติครอบครัว คณะพยาบาลศาสตร์เน้นความสำคัญของการดูแลสุขภาพแบบองค์รวมตั้งแต่วัยเด็กจนถึงวัยผู้สูงอายุ จึงได้จัดตั้งศูนย์พัฒนาเด็กปฐมวัย ในปี พ.ศ. 2542 และศูนย์ส่งเสริมสุขภาพในปี พ.ศ. 2547 เพื่อเป็นแหล่งฝึกปฏิบัติของนักศึกษาพยาบาลทุกหลักสูตร ให้บริการวิชาการแก่ประชาคมธรรมศาสตร์และสังคม และเป็นแหล่งการทำวิจัยควบคู่กันไปกับการเรียนการสอนและการบริการอย่างสม่ำเสมอและต่อเนื่อง เพื่อก้าวสู่การเป็นศูนย์แห่งความเป็นเลิศในอนาคต
ดาร์-เอส-ซาลาม
ดาร์-เอส-ซาลาม (; ') เดิมมีชื่อว่า อึมซีซีมา  เป็นเมืองที่ใหญ่ที่สุดของประเทศแทนซาเนีย มีประชากรราว 4,364,541 คน ตั้งอยู่ริมฝั่งมหาสมุทรอินเดีย เมืองนี้เคยเป็นอดีตเมืองหลวงของประเทศแทนซาเนียก่อนที่จะย้ายไปที่โดโดมา
รอมัลลอฮ์
รอมัลลอฮ์  เป็นเมืองหลวงโดยพฤตินัยของรัฐปาเลสไตน์ มีประชากรราว 301,296 คน มีพื้นที่ 16.3 ตารางกิโลเมตร ตั้งอยู่ใจกลางเวสต์แบงก์​ โดยอยู่ติดกับเมืองอัลบีรอฮ์และห่างจากกรุงเยรูซาเลม ไปทางทิศเหนือ 10 กิโลเมตร มีความสูง 880 เมตรเหนือระดับน้ำทะเล เมืองนี้เป็นที่ตั้งขององค์การบริหารแห่งชาติปาเลสไตน์​ (PNA)​ ตามประวัติศาสตร์ในอดีตเป็นเมืองที่ประชากรส่วนใหญ่เป็นชาวอาหรับคริสเตียน​ ต่อมาชาวมุสลิมได้กลายมาเป็นประชากรส่วนใหญ่ในขณะที่ชาวอาหรับคริสเตียนกลายเป็นประชากรส่วนน้อย
กาซา
ทิมบักตู
ทิมบักตู  หรือ ตงบุกตู (; ; Koyra Chiini: ) เป็นเมืองแห่งหนึ่งของประเทศมาลี ตั้งอยู่ทางตอนกลางของประเทศที่มีแม่น้ำไนเจอร์ มีประชากรราว 54,453 คนตามสำมะโน ค.ศ. 2009 เป็นเมืองที่ได้รับจดทะเบียนเป็นมรดกโลกทางวัฒนธรรม
ทิมบักตูเป็นเมืองพี่น้องกับเมืองดังนี้:
วงศ์ย่อยอีเห็น
วงศ์ย่อยอีเห็น เป็นวงศ์ย่อยของสัตว์กินเนื้อ ในวงศ์ชะมดและอีเห็น (Viverridae) ใช้ชื่อวงศ์ว่า Paradoxurinae
การจำแนก
เป็นวงศ์ย่อยของชะมดและอีเห็นที่มีพฤติกรรมหากินและอาศัยบนต้นไม้มากกว่าจะลงมาบนพื้นดิน กินอาหารได้ทั้งพืชและสัตว์ กระจายพันธุ์อยู่เฉพาะในพื้นที่อนุทวีปอินเดียและเอเชียอาคเนย์เท่านั้น
Paradoxurinae
รายชื่อเพลงที่มีในกีตาร์ฟรีกส์และดรัมเมเนีย
วงศ์ย่อยชะมด
วงศ์ย่อยชะมด เป็นวงศ์ย่อยของสัตว์กินเนื้อ ในวงศ์ชะมดและอีเห็น (Viverridae) ใช้ชื่อวงศ์ว่า Viverrinae
นับเป็นวงศ์ย่อยที่มีสมาชิกที่หลากหลายและมากที่สุดในวงศ์นี้ แบ่งออกได้เป็น 22 ชนิด พบกระจายพันธุ์ทั้งในทวีปแอฟริกาและเอเชีย ขนาดความยาวสูงสุดได้ถึง 84 เซนติเมตร (33 นิ้ว) น้ำหนัก 18 กิโลกรัม (40 กรัม) พบในแอฟริกา เป็นสัตว์ที่มีฟันแหลม สามารถเขียนเป็นสูตรได้ว่า
Viverrinae
สี่แยกรัชโยธิน
ศูนย์ประชุมและแสดงสินค้านานาชาติเชียงใหม่
ศูนย์ประชุมและแสดงสินค้านานาชาติเชียงใหม่ หรือชื่ออย่างเป็นทางการคือ ศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา 5 ธันวาคม 2554 เป็นศูนย์ประชุมและนิทรรศการขนาดใหญ่ในจังหวัดเชียงใหม่ และเป็นศูนย์ประชุมที่มีขนาดใหญ่สุดนอกเขตกรุงเทพมหานครและปริมณฑล ตั้งอยู่บนที่ดิน 326 ไร่ ณ ตำบลช้างเผือก อำเภอเมืองเชียงใหม่ อยู่บริเวณทิศใต้ของสนามกีฬาสมโภชเชียงใหม่ 700 ปี เปิดใช้เมื่อวันที่ 26 เมษายน พ.ศ. 2556 ในระยะเริ่มแรกอยู่ภายใต้การดูแลของสำนักงานปลัดกระทรวงการท่องเที่ยวและกีฬา ต่อมาได้โอนมาอยู่ภายใต้ความดูแลของสำนักงานพัฒนาพิงคนคร (องค์การมหาชน) และบริษัท ธนารักษ์พัฒนาสินทรัพย์ จำกัด ตามลำดับ
พื้นที่ส่วนหลักภายในศูนย์ประชุมและการแสดงสินค้านานาชาติ จังหวัดเชียงใหม่ แบ่งออกเป็น
การใช้งานในสถานการณ์การระบาดทั่วของโควิด-19.
คณะกรรมการโรคติดต่อจังหวัดเชียงใหม่ มีมติให้จัดตั้ง "โรงพยาบาลสนาม จังหวัดเชียงใหม่" ภายในศูนย์ประชุมและแสดงสินค้านานาชาติ ซึ่งเปิดรับผู้ป่วยเข้ารับการรักษาตั้งแต่วันที่ 9 เมษายน 2564 เนื่องจากการระบาดของโควิด-19 มีการเพิ่มของผู้ติดเชื้อเป็นจำนวนมาก ทำให้โรงพยาบาลในจังหวัดไม่มีห้องความดันลบเพียงพอที่จะรองรับ
เบื้องต้นมีเตียงรับผู้ป่วยในโถงแรกจำนวน 252 เตียง และเตรียมขยายเพิ่มเติมอีกหนึ่งห้อง จำนวนประมาณ 500 เตียง โดยพื้นที่ของศูนย์ประชุมสามารถรองรับได้เป็นจำนวน 1,000 เตียง
โทบุเวิลด์สแควร์
โทบุเวิลด์สแควร์  คือ สวนสาธารณะแห่งหนึ่งในเมืองนิกโก จังหวัดโทะชิงิ ประเทศญี่ปุ่น เปิดทำการเมื่อวันที่ 24 เมษายน ค.ศ. 1993 มีพื้นที่ 7.65 ตารางกิโลเมตร สวนแห่งนี้ประกอบด้วยสิ่งจำลองขนาด 1:25 ซึ่งเป็นสถานที่ที่มีชื่อเสียง รวมถึงสถานที่ที่ขึ้นทะเบียนเป็นมรดกโลกทางวัฒนธรรมขององค์การยูเนสโก และหุ่นจำลองคนขนาดจิ๋วกว่า 140,000 คน โดยมีจุดประสงค์เพื่อปกป้องวัฒนธรรมและซากปรักหักพังของรูปแบบสถาปัตยกรรมทั่วโลก
เมื่อวันที่ 24 เมษายน พ.ศ. 2010 แบบจำลองของโตเกียวสกายทรีถูกเปิดเผยที่สวนแห่งนี้ ซึ่งมีขนาดความสูงถึง 26 เมตร โดยสูงกว่างานจำลองตึกเวิลด์เทรดเซ็นเตอร์ ที่มีความสูง 19.95 เมตร
กาโอ
กาโอ  เป็นเมืองในประเทศมาลี และเป็นเมืองหลวงของแคว้นกาโอ ตั้งอยู่ทางตะวันออกของประเทศ มีประชากรราว 86,633 คน
ตราสัญลักษณ์อาเซียน
พรรษชล สุปรีย์
พรรษชล สุปรีย์ (เกิด 29 มีนาคม พ.ศ. 2525) ศึกษาที่ มหาวิทยาลัยหอการค้าไทย คณะมนุษยศาสตร์ ภาษาอังกฤษ ได้รับเกียรตินิยมอันดับ 2 เป็นนักแสดงสังกัดสถานีโทรทัศน์ไทยทีวีสีช่อง 3
ชีวิตส่วนตัวแต่งงานแล้ว กับแฟนหนุ่มนอกวงการ
วาซีลี ชุยคอฟ
วาซีลี อีวาโนวิช ชุยคอฟ (, 12 กุมภาพันธ์ ค.ศ. 1900 - 18 มีนาคม ค.ศ. 1982) เป็นพลโทในกองทัพแดงระหว่างสงครามโลกครั้งที่สอง ได้รับเหรียญดาวทองของวีรชนแห่งสหภาพโซเวียตสองครั้ง (ค.ศ. 1944 และ 1945) และหลังสงครามได้รับเลื่อนยศเป็นจอมพล
ระหว่างสงครามโลกครั้งที่สอง ชุยคอฟมีประวัติการรบในโปแลนด์ ฟินแลนด์ และยังเคยเป็นที่ปรึกษาแก่เจียง ไคเช็กของจีน ใน ค.ศ. 1942 เขามีส่วนในยุทธการสตาลินกราด หลังจากนั้น บังคับบัญชาทหารองครักษ์ที่ 8 (8th Guards) และนำการบุกผ่านโปแลนด์ และนำการรุกของโซเวียตกระทั่งพิชิตกรุงเบอร์ลินใน ค.ศ. 1945
หลังสงคราม ชุยคอฟดำรงตำแหน่งผู้บัญชาการทหารกองกำลังภาคพื้นดินของกองทัพโซเวียต หัวหน้าการป้องกันสาธารณะ และเป็นสมาชิกคณะกรรมาธิการกลางพรรคคอมมิวนิสต์แห่งสหภาพโซเวียต
สงครามชายแดนโซเวียต-ญี่ปุ่น
พระเจ้าฟารุกที่ 1 แห่งอียิปต์
แอรอน จอห์นสัน (นักแสดง)
ราชวงศ์ไอตูร์ไบด์
โดแฟงแห่งฝรั่งเศส
มาตีเยอ เดอบูชี
ฌอง-ฌาคส์ เดสซาลีนน์
กาเล
แบร์นด์ เดรเฮอร์
ปาตริส กาเตโรน
วาเลรี ซารีเชฟ
ตาลาเวราเดลาเรย์นา
เปรซีเดนเตปรูเดนเต
โจเซฟ ลูส เกย์-ลัสแซก
มาดาม เดอ ปองปาดูร์
มาดาม ดู บาร์รี
มาดามเดอปงปาดูร์
อิซามบาร์ด คิงดอม บรูเนล
เอสเอส เกรทอีสเทิร์น
กวีโดนีอามอนเตเชลีโอ
ฌอง เดอ ดิเยอ ซูลต์
หลุยส์ อาแล็กซองดร์ แบร์ทิเยร์
โก (เมือง)
โอลาวาร์รีอา
โจเซฟ ไนซ์ฟอร์ นีปซ์
ดินดอนสามเหลี่ยมปากแม่น้ำโอคาวังโก
ดินดอนสามเหลี่ยมปากแม่น้ำโอคาวังโก หรือ สามเหลี่ยมปากแม่น้ำโอคาวังโก  เป็นดินดอนสามเหลี่ยมปากแม่น้ำขนาดใหญ่แห่งหนึ่งในทวีปแอฟริกา ตั้งอยู่ในเขตของประเทศบอตสวานา แอฟริกาใต้
ดินดอนสามเหลี่ยมปากแม่น้ำโอคาวังโก ได้รับสมญาว่าเป็น "รัตนะแห่งคาลาฮารี" เป็นเสมือนโอเอซิสของทะเลทรายคาลาฮารีที่แห้งแล้งของแอฟริกาใต้
เมื่อมองจากอวกาศ พื้นที่บริเวณนี้มีลักษณะคล้ายรอยเท้าของนกเป็นเขาวงกตประกอบด้วยทะเลสาบและแหล่งน้ำเล็ก ๆ ที่ซ่อนตัวอยู่ท่ามกลางดงกกและปาปิรุส นับเป็นที่ดินดอนสามเหลี่ยมปากแม่น้ำในแผ่นดินหรือพื้นที่ชุ่มน้ำที่ใหญ่ที่สุดในโลก (ไม่ติดทะเล) ครอบคลุมพื้นที่กว่า 15,000 ตารางกิโลเมตร
ดินดอนสามเหลี่ยมปากแม่น้ำโอคาวังโกนับเป็นปากแม่น้ำโอคาวังโก น้ำที่นี่จะระเหยหายไปโดยไม่ไหลลงสู่ทะเลหรือมหาสมุทรใด ๆ เพราะเป็นพื้นที่รับน้ำจากแม่น้ำหลายสายของแองโกลาและแทนซาเนีย แต่ในช่วงต้นปีของทุกปี ราวเดือนมกราคม-กุมภาพันธ์ จะเป็นฤดูน้ำหลากที่น้ำท่วม น้ำจะใส เกิดเป็นเกาะแก่งและทะเลสาบต่าง ๆ รวมถึงแอ่งน้ำต่าง ๆ ทำให้สภาพพื้นที่เปลี่ยนไป เป็นแหล่งที่ปลาชุกชุม มีปลาต่าง ๆ มากมายหลายชนิดมารวมกัน เช่น ปลาไทเกอร์, ปลาหนัง รวมทั้งสัตว์ป่าแอฟริกาหลายชนิด เช่น เสือดาว, สิงโต, แอนทิโลป, ช้างแอฟริกัน, ควายป่าแอฟริกัน รวมแล้วประมาณ 4,000 ชนิด และเป็นแหล่งยังชีพของชาวพื้นเมืองที่จับปลาเป็นอาชีพ ลำน้ำบางส่วนพอผ่านดินดอนสามเหลี่ยมนี้ไปจะไหลลง ทะเลสาบงามิ (Lake Ngami)
Okavango delta
Okavango swamp
สามเหลี่ยมปากแม่น้ำโอคาวังโก
บึงโอคาวังโก
ปากแม่น้ำโอคาวังโก
ต้นปาปิรุส
โฌแซ็ฟ ไนซ์ฟอร์ นีปซ์
กรพินธุ์ กฤษณาวารินทร์
น้ำอาจาด
ซีลอน
เกาะซีลอน
หอเอลิซาเบธ
มีเกล เปเรซ กูเอสตา
เกีย คาร์นิวัล
เกีย คาร์นิวัล  เป็นรถยนต์เอนกประสงค์ขนาดกลาง (Mid-Size MPV) ของเกีย เริ่มผลิตและจำหน่ายใน พ.ศ. 2541 โดยในตลาดส่งออกใช้ชื่อว่า เกีย เซโดนา  โดยปัจจุบันมีจำหน่ายทั่วโลก รวมทั้งประเทศไทยด้วย โดยในประเทศไทยมีการนำเข้ามาจำหน่ายโดยยนตรกิจ ตั้งแต่ปี พ.ศ. 2542 โดยมีวิวัฒนาการได้ 3 รุ่น (Generation) ดังนี้
รุ่นที่ 1 (KV-II; พ.ศ. 2541-2549).
เกีย คาร์นิวัล รุ่นที่ 1 เริ่มผลิตใน พ.ศ. 2541 โดยมีเครื่องยนต์ให้เลือก 3 ขนาดคือ 2.5 ,2.9 และ 3.5 ลิตร และมีระบบเกียร์ 3 รูปแบบคือเกียร์อัตโนมัติ 4, 5 สปีด และเกียร์ธรรมดา 5 สปีด ในประเทศมาเลเซียใช้ชื่อในการขายว่า นาซา เรีย
รุ่นนี้ ในประเทศไทยเปิดตัวเมื่อปี พ.ศ. 2542 โดยบริษัทยนตรกิจ คอร์เปอเรชั่น ซึ่งได้รับความนิยมเป็นอย่างมาก และยังพอมีให้เห็นทั่วไปตามท้องถนน จนกระทั่งได้นำมาประกอบในประเทศที่โรงงานวายเอ็มซี แอสเซมบลี เมื่อปี พ.ศ. 2547 ในรุ่น Kia Carnival MY2004 และในปีพ.ศ. 2548 ได้มีการเปลี่ยนกระจังหน้าใหม่แบบโครเมียมพร้อมด้วยเครื่องเล่น DVD โดยใช้ชื่อว่า Kia Carnival CEO II
รุ่นที่ 2 (VQ; พ.ศ. 2549-2557).
เกีย คาร์นิวัล รุ่นที่ 2 เริ่มผลิตใน พ.ศ. 2549 โดยมีเครื่องยนต์ให้เลือกมากถึง 5 ขนาดคือ 2.2 ,2.7 ,2.9 , 3.5 และ 3.8 ลิตร และมีระบบเกียร์ให้เลือกถึง 3 รูปแบบคือเกียร์อัตโนมัติ 5, 6 สปีด และเกียร์ธรรมดา 5 สปีด โดยเริ่มจำหน่ายในประเทศไทยเมื่อปี พ.ศ. 2549 โดยใช้ชื่อในการขายว่า เกีย แกรนด์ คาร์นิวัล  ซึ่งยังพบเห็นได้บ้าง และยังคงเป็นรถอีกรุ่นที่ขายดีของเกียในประเทศไทยในยุคของยนตรกิจ คอร์ปอเรชั่น โดย เกีย แกรนด์ คาร์นิวัลที่ขายในประเทศไทย เปิดตัวในปี พ.ศ. 2549 พร้อมเครื่องยนต์ดีเซล ขนาด 2.9 ลิตร CRDi เทอร์โบ อินเตอร์คลูเลอร์ 4 สูบ กำลังสูงสุด 160 แรงม้าที่ 3700 รอบต่อนาที แรงบิดสูงสุด 343 นิวตันเมตร ที่ 2000-3000 รอบต่อนาที โดยมี 2 รุ่นย่อยคือ LX และ EX ต่อมาในปี พ.ศ. 2551 เกีย แกรนด์ คาร์นิวัลได้เปิดตัวรุ่นย่อยใหม่
เป็นรุ่น CEO 08 โดยเพิ่มกล้องมองหลัง, บันไดข้าง, ชุดแต่งลายไม้ และ เครื่องเล่น DVD และในปลายปี พ.ศ. 2552 ได้เพิ่มรุ่นย่อยใหม่เป็นรุ่น Touring โดยเป็นรุ่นที่เน้นความคุ้มค่าสูงสุด ด้วยการคัดสรรเฉพาะอุปกรณ์มาตรฐานที่จำเป็นสำหรับการใช้งาน และให้ความสำคัญด้านสมรรถนะเป็นหลัก จากนั้นในปี พ.ศ. 2554 ได้เปิดตัวรุ่นปรับโฉมโดยเปลี่ยนกระจังหน้าใหม่, ล้อลายใหม่ และเปลี่ยนกระจกมองข้างพร้อมไฟเลี้ยวในตัว และจำหน่ายเพียง 2 รุ่นคือ Touring และ CEO โดยขายมาได้เรื่อยๆ จนถึงปี พ.ศ. 2558
ในรุ่นนี้ Carnival หรือ Sedona ในอเมริกาไม่สามารถจับตลาดครอบครัวในอเมริกาได้เลย เนื่องจากวิกฤติเศรษฐกิจ ในปี 2008 และการแข่งขันที่รุนแรง เพราะคู่แข่งพากันทะยอยเปิดตัวรถตู้รุ่นใหม่ ที่ไฉไลกว่า ทำให้ ตัวเลขยอดขายของ Sedona ไม่สวยงามนัก ปี 2006 ขายได้ 57,018 คัน พอถึงปี 2007 ตัวเลขลดลงเหลือ 40,493 คัน ปี 2008 ตัวเลขดิ่งลงเหลือ 26,915 คัน ปี 2009 ดีขึ้นเล็กน้อยเป็น 27,398 คัน พอปี 2010 ก็หล่นเหลือ 21,823 คัน ปี 2011 เพิ่มเป็น 24,047 คัน ปี 2012 ร่วงเหลือ 17,512 คัน และปี 2013 ซึ่งเป็นช่วงรอยต่อการมาถึงของรุ่นเปลี่ยนโฉม ขายได้แค่ 7,079 คัน
รุ่นที่ 3 (YP; พ.ศ. 2557-ปัจจุบัน).
เกีย คาร์นิวัล รุ่นที่ 3 เปิดตัวอย่างเป็นทางการในงาน New York Interntional Auto Show เมื่อ 15 เมษายน 2014 ต่อมาได้เปิดตัวที่ประเทศเกาหลีใต้เป็นประเทศที่ 2 งานแถลงข่าว Media Preview มีขึ้นเมื่อ 22 พฤษภาคม 2014 พร้อมกับเปิดรับจองจากลูกค้าชาวเกาหลีใต้ ไปพร้อมกัน Kia ฝากความหวังและทุ่มโฆษณา Grand Carnival ใหม่อย่างถี่ยิบ ด้วยสารพัดแคมเปญการตลาด
เพียง 2 วันหลังการเปิดตัว 27 พฤษภาคม 2014 Kia ออกมาประกาศถึงยอดสั่งจองเฉพาะในตลาดบ้านเกิดของตนเอง คือเกาหลีใต้ ว่า สูงถึง 5,000 คัน ทะลุเป้าจำหน่าย 4,000 คัน/เดือน ที่วางไว้ไปเรียบร้อย ไม่เพียงเท่านั้น ยอดสั่งจองยังคงพุ่งสูงขึ้นเรื่อยๆ จนถึงระดับ 12,000 คัน ในเวลา 1 เดือนหลังเปิดตัว และเมื่อผ่านไปอีก 2 สัปดาห์ จนถึง 14 กรกฎาคม 2014 ยอดจองก็พุ่งขึ้นไปเป็น 17,000 คัน ทั้งๆที่ Kia วางกำลังการผลิต Grand Carnival ใหม่ ทั้งเพื่อรองรับตลาดในประเทศ และเพื่อตลาดส่งออกไว้ที่ระดับ 5,000 คัน/เดือน ทำให้ในที่สุด Kia ต้องตัดสินใจเพิ่มกำลังการผลิตขึ้นเป็น 8,000 คัน/เดือน
สำหรับประเทศไทย Yontrakit Kia Motor สั่งนำเข้ารถตู้รุ่นนี้ มาเปิดตัวเป็นครั้งแรก เมื่อวันที่ 3 มีนาคม 2015 ก่อนจะนำไปจอดโชว์ในงาน Bangkok International Motor Show ปลายเดือนมีนาคม 2015 โดยมีให้เลือก 2 รุ่นย่อย คือ LX ราคา 1,595,000 บาท และรุ่น EX 1,928,000 บาท พร้อมด้วยเครื่องยนต์ดีเซล CRDi 2.2 ลิตรทุกรุ่นย่อย ได้รับความนิยมจากลูกค้าเป็นอย่างดีเกินคาดหมาย ก่อนที่รุ่น 7 ที่นั่ง Option จัดเต็ม จะตามมาเปิดตัวในงาน Bangkok Internatinal Motor Show ปลายเดือนมีนาคม 2017 ที่ผ่านมา โดยติดป้ายราคา 2,999,000 บาท ซึ่งแพงขึ้นเนื่องจากเหตุผลด้านภาษี
ต่อมาในวันที่ 28 มีนาคม 2561 ที่ผ่านมา Yontrakit Kia Thailand ได้สั่งนำเข้า เกีย แกรนด์ คาร์นิวัล รุ่นปรับโฉมมาเปิดตัวในไทยเป็นประเทศที่ 2 ต่อจากประเทศเกาหลีใต้ ถือว่าเป็นการเปิดตัวที่รวดเร็วตามเกาหลีใต้มาอย่างติดๆ โดยมี 3 รุ่นด้วยกันคือ
โดยได้เพิ่มอุปกรณ์ดังต่อไปนี้
2.2 LX
2.2 EX
2.2 SXL (รุ่นย่อยใหม่)
ต่อมาในวันที่ 29 พฤษจิกายน 2562 ที่ผ่านมา Yontrakit Kia Thailand ได้สั่งนำเข้า เกีย แกรนด์ คาร์นิวัล 2.2 LX 8AT 1,397,000 บาท (ประกอบอาเซียน ) * แต่เดิมนำเข้าจากเกาหลี ราคา 1,622,000 บาท เปลี่ยนฐานการผลิตของรุ่น LX มาประกอบอาเซียน (เวียดนาม) ถูกลงกว่าเดิม 225,000 บาท เพราะอยู่ใน AFTA พร้อมเพิ่ม Option หลายรายการ เช่น ระบบควบคุมการทรงตัว ESC
2.2 LX (รุ่นผลิตในเวียดนาม)
ต่อมาในวันที่ 6 ตุลาคม 2563 Yontrakit Kia Thailand ได้สั่งนำเข้า เกีย แกรนด์ คาร์นิวัล 2.2 Limited 8AT 1,749,000 บาท (ประกอบในเกาหลีใต้ ) * เป็นรุ่นพิเศษ จำนวนจำกัด มีอุปกรณ์เหมือนกับรุ่น 2.2 LX และ 2.2 EX แต่ราคาอยู่คั่นระหว่างทั้ง 2 รุ่น
2.2 Limited (รุ่นผลิตในเกาหลีใต้)
สีตัวถังภายนอก มีให้เลือก 3 สี
รุ่นที่ 4 (KA4; พ.ศ. 2564-ปัจจุบัน).
ล่าสุด 18 มิถุนายน 2020 KIA ได้ปล่อยภาพ Sketch ออกมาเป็นครั้งแรก เป็นสัญญาณว่า All NEW KIA Grand Carnival ใกล้เปิดตัวเต็มทีแล้ว กำหนดการคาดว่าจะเปิดตัวอย่างเป็นทางการช่วงปลายปี 2020 นี้ ที่เกาหลีใต้เป็นที่แรก
The All-New KIA Carnival 2021 เกีย คาร์นิวัล โฉมใหม่ล่าสุด เจนเนอเรชั่นที่ 4 ในวันที่ 26 พฤศจิกายน 2020 นี้ บริษัท ยนตรกิจ เกีย มอเตอร์ จำกัด เตรียมเปิดตัว All New KIA Carnival เจเนอเรชันที่ 4 ในไทย เป็นประเทศแรกในโลก ต่อจากประเทศเกาหลีใต้ ในวันที่ 26 พ.ย. นี้